section_heading: Dina: Drugi dio i mogući treći film
paragraph_text: U veljači 2021. Eric Roth izjavio je da je skicirao važnije dijelove scenarija za mogući nastavak.<ref> U kolovozu 2021. Villeneuve je izjavio da je vrlo vjerojatno da će snimiti nastavak<ref> i potvrdio je da će u njemu Chani igrati veću ulogu.<ref> Istog je mjeseca potvrdio da je počeo rad na scenariju.<ref> Villeneuve je na Venecijanskom filmskom festivalu prije objave filma izjavio da planira snimati trilogiju; prva dva filma bila bi utemeljena na prvom romanu, a treći film na Mesiji Dine.<ref> Sȃmo je ime filma u uvodnom popisu zasluga Dina: Prvi dio, zbog čega je izgledno da će biti snimljeni i nastavci. U ožujku 2022. Jon Spaihts ponovio je da Villeneuve želi snimiti i treći film i zasebnu televizijsku seriju.